Nandingana indroa anefa rakoto dia somary niverina, ary niakatra ho azy ny tanany namihina ny ambavafony nilelalela toy ny nodoran’ny afo. Nanao dingan-dava izy namonjy ny varavarana dia namikitra tamin’ny tolàna noro a! Hoy izy niantso mafy. Noro a! Veloma! Veloma amin’izy mianaka! Vao tapitra ny tenin-drakoto dia niankarapoka nianjera izy, ary tsy nihetsika intsony. Fa poizina no nateliny. Niantsambotra avy tao am-pandriana, toy ny natoraka i noro nandohalika teo anilan-drainy dia nampiarina ny lohany dada o! Hoy izy nila tsy hahaloa-peo, fa sady reraka no sempotry ny ranomaso dada o! Maninona dada? Dada o! Fanontaniana tsy nisy valiny nefa ny an’i noro fa efa nitsaha-nitempo ny fon-drakoto. Nitsangana noro dia niampanampana nanantona ny varavarambe niantso vonjeo tamin’ny feo kendakenda. Lehilahy mianaka sendra nandalo no nahare ny antsony ka avy hatrany dia niditra fa misy inona anaka? Hoy ilay rangahy, taitra nahita ity zaza hatsatra dia hatsatra, mitafy lamba rovidrovitra ary mamikitra fotsiny amin’ny tolàna dada! Dada! Hoy noro, nanondro fotsiny an-drainy nivalampatra teo amin’ny gorodona dia nitolefika koa ha! Fa maninona ingahy ity? Hoy izy. Ary toa tsy miaina intsony izy izany? Ampio aho lehitsy ry leva, hoy izy niantso an-janany. Tazako misy fandriana itsy an’efitra itsy ka avia ho bataina hankeo aloha tsy hita izay azo atao hoy ihany izy avy eo fa mandehana mihazakazaka miantso dokotera. Ilay dokotera rajoelina atsy no akaiky indrindra avy eto ka izy antsoina. Ary dia mivilia koa hampandre an’i pasitera. Lasa leva dia i noro indray no novonjen’ilay rangahy, nosafosafoina nanao ahoana ianao anaka? Hoy izy nahita an’i noro nihiratra moramora. Nipendrapendrana ny mason’i noro, dia nandinika ity olon-tsy fantany tsy maninona aho akory, hoy izy. Ary iza moa ianao, azafady! Inona no ataonao eto aminay? 39- zoma 31 oktobra 1969, iv lah 4049 razafy no anarako, anaka, hoy ilay lehilahy. Sendra nandalo aho sy ny zanako no nahare anao niantso vonjeo ka tsy nisalasala niditra niantso vonjeo hoe? Hoy noro. Ha! Izay tokoa vao tsaroako. Natory tatsy an’efitra tatsy aho, ary dada tato amin’ity efitra ity. Tsy fantatro izay nataony tato fa tonga teto am-baravarana izy niantso hoe veloma ry noro ! Vao taitra aho. Saiky hanontany azy aho, nefa niankarapoka. Ary nankaiza izy? -tsy aiza rainao, fa ao an’efitra ao ihany, hoy razafy, fa nampaka dokotera aho hijery azy, fa aza mihetsiketsika ianao. Fa marary be angaha dada? Sao dia lasa any amin’ny hopitaly izy? -tsia ! Ao ihany izy fa tsy lasa any amin’ny hopitaly akory aiza tokoa moa no hahitany toerana any amin’ny hopitaly hoy noro, toa lasalasam- borona, nefa nahatsiarao tena tampoka indray. Aleo aho hijery ao an’ efitra fa angamba marary mafy izy! Tsy maninona izy akory fa aza mbola mihetsiketsika ianao, hoy razafy , nitana an’i noro teo ambony seza ka te hahita an’i dada aho tsinona, hoy noro , nifararemotra andraso aloha rehefa avy jeren’ny dokotera izy, hoy razafy. Nitsipalotra anefa ny mason’ i noro ka tazany ireo valopy roa navelan’ drakoto, ary tsy tratra dia voarainy ireo inona ireto, hoy izy. Ity misy soratra heo hoan- dravao sy ny ankizy ary ity hoe ho an’ny mpitandrina inona no dikan’ ireto aza taitra foana ianao hoy razafy fa mbola ho hitantsika ny marina mbola reraka ianao ka aza mihetsiketsika aloha ravao sy ny ankizy hoy noro namerina namaky. Inona no ao anatin’ ity ? Aza hitako ka milaza loza! Fa i neny efa marary fo, ka angamba hisy angano be eto ataoko fa tsy dia taratasy inona ireto, hoy razafy. Mety ho taratasy nalefan’ olona ho an-drainao ka latsaka na hadinony teo tsy avy amin’ olona ireto fa soratr’ i dada ihany. Fantatro ny sorany. Avelao ho vakiko fa nataony ho anay ity. Norovitin’i noro ny valopy no sady nitomany izy. Ingahy razafy tsy nahasakana fa niraviravy tanana fotsiny.